Mette Frederiksen (S), 2025-06-03:
Tak, formand, og tak for at indkalde til dagens debat.
Det er jo på mange måder en god årlig tradition, som jeg ser frem til, og i år har det en særlig aktualitet, for det seneste halve år har Grønland og Danmark været udsat for et uacceptabelt pres fra vores nærmeste allierede igennem et menneskealder.
Vi har hørt krav om at overtage en del af kongerigets territorium og trusler om annektering uden at kunne afvise brug af militær magt.
Situationen har forståeligt nok skabt utryghed og bekymring, ikke mindst i Grønland.
Det kunne jeg mærke på egen krop, da jeg besøgte Nuuk i starten af april, og som jeg sagde i min afslutningstale for kun et par uger siden, er jeg fuld af beundring over det grønlandske folk, over den enorme styrke, I har udvist til at stå fast, ikke bare på, hvad der er ret og rimeligt, nemlig at ingen andre end jer selv skal definere jeres fremtid, men også på de helt fundamentale værdier: grænsernes ukrænkelighed, demokrati og frihed Jeg vil også gerne sige, at jeres mod er blevet bemærket over hele kloden.
Jeg er stolt af, at vi – Grønland og Danmark – har stået på den her bro sammen, med en fælles vilje til at finde vejen frem.
Vi er rykket tættere sammen, men vi må selvfølgelig også erkende, at vi er i en ny tid, som stiller krav til os hver især og til vores samarbejde i rigsfællesskabet.
Vi er klar til at investere i det grønlandske samfund, styrke det økonomiske fundament, kritisk infrastruktur og erhvervsudvikling.
Og hvis Grønland ønsker at revidere selvstyreloven, er vi også parate til at se på det.
Vi er i øvrigt også enige om, at vi skal arbejde videre med det vigtige arbejde i forhold til at få afdækket vores fælles historie og konsekvenserne deraf.
Under mit besøg mødtes jeg selvfølgelig ikke mindst med lagmanden, hvor vi drøftede vores samarbejde, og der er et klart færøsk ønske om at udvikle det arbejde, der pågår i rigsfællesskabet.
Der er taget nogle initiativer, og med etablering af kontaktudvalget har vi skabt en ramme for mere struktureret at kunne udveksle centrale informationer.
Med aktiveringen af det, der hedder § 6-nævnet, og den fælles anmodning til Højesterets præsident, har vi vist både fra færøsk og fra dansk side, at vi tør gå nye veje.
Nævnet skal afklare, om færøsk medlemskab af WTO i eget navn er foreneligt med Færøernes forfatningsmæssige status.
Jeg ser frem til at få nævnets vurdering, og jeg vil også gerne sige, at jeg håber på et godt resultat for Færøerne og for fællesskabet.
Vi er i øvrigt også parat til at afsøge nye veje, når det gælder spørgsmålet om medlemskab af Nordisk Råd.
I den forbindelse har regeringen over for de øvrige nordiske lande politisk støttet Færøerne og Grønlands ønsker om fuldt medlemskab af det nordiske samarbejde.
Så det arbejde er forhåbentlig i god gænge.
Da jeg tidligere på måneden besøgte Færøerne, var det også for at deltage i en vigtig drøftelse med Færøerne, Grønland, Norge og Island om sikkerhedssituationen i Arktis og Nordatlanten.
Her viste kongeriget, synes jeg i al beskedenhed, at vi er villige til at påtage os et fælles ansvar, når det handler om at stå vagt om sikkerheden i Arktis og Nordatlanten.
Senere i den her måned, om kort tid, rejser jeg igen.
Jeg mødes med lagmanden, og jeg mødes med formanden for Naalakkersuisut til både rigsmøde og møde i kontaktudvalget, og her kommer vi til at fortsætte vores drøftelser.
Det gælder i Danmark, det gælder i Europa, og det gælder altså også i rigsfællesskabet.
I de kommende år står vi over for en markant styrkelse af vores fælles sikkerhed.
Vi har fra regeringens side været klare om, at vi ønsker at investere mere i Arktis.
Det er samtidig en central prioritet for regeringen, at vi i rammen af NATO og sammen med vores allierede tager mere ansvar for sikkerheden i det høje Nord.
Det havde jeg lejlighed til at diskutere så sent som i går i Vilnius.
Vi har i Danmark besluttet en række kapaciteter, der skal styrke vores tilstedeværelse og bidrage til forsvaret af Arktis og Nordatlanten.
Det er aftalt, at vi nu går videre med en Arktispakke II.
Det glæder vi os til.
Det er også nødvendigt, og det er klart, at også Arktispakke II selvfølgelig vil blive udformet i tæt dialog med Færøernes landsstyre og Naalakkersuisut.